Vydmantų Dievo Gailestingumo bažnyčia

Vydmantų Dievo Gailestingumo bažnyčia – katalikų bažnyčia, statoma Kretingos rajone, Vydmantuose, šalia kelio . 2025 m. bažnyčios pastatas jau stovėjo, bet buvo neįrengtas, be vidaus įrangos.Vydmantų Dievo Gailestingumo bažnyčia Google Street View 2025-06Vydmantuose statoma Dievo Gailestingumo bažnyčia xxiamzius.lt 2025-06-20

 Istorija 

1996 m. būsimos bažnyčios vietoje vydmantiškiai pastatė liaudies meistro Raimundo Puškoriaus darbo kryžių su Marijos skulptūra. 1997 m. birželio 24 d. kryžių pašventino vyskupas Antanas Vaičius. Tuo pat metu įteisinta Vydmantų katalikų bendruomenė, parapija, pavadinta šv. Jono Krikštytojo vardu. Parapijiečiai buvo aptarnaujami įsirengtoje Vydmantų šv. Jono Krikštytojo koplyčioje.

Buvo numatyta bažnyčią kartu su laidojimo namais ir klebonija statyti pagal dailininko ir architekto Vytauto Moncevičiaus (1950–2016) projektą. Bažnyčios aukštis – 38 m, o su kryžiumi – 43 m. Titulinį bažnyčios paveikslą bei 14 Kristaus kančios stočių ketino nutapyti pats projekto autorius V. Moncevičius.Kretingos enciklopedija. Vydmantų šv. Jono Krikštytojo parapija atn. 2018-12-03
miniatiūra|200px|left|Statoma bažnyčia, 2022 m.

2020 m. statybos pradėtos parengus naują, vietos bendruomenei ir laikmečiui pritaikytą gerokai mažesnės bažnyčios projektą (arch. Alvydas Šeibokas).Karolis Petravičius. Vydmantų Dievo Gailestingumo bažnyčios statybos istorija 2020 m. birželio 28 d. pašventinti statinio kertinis akmuo bei pamatai, iškilmėms vadovaujant Kauno arkivyskupui metropolitui Kęstučiui Kėvalui ir Telšių vyskupui Algirdui Jurevičiui. 

2022 m. sumontuota metalinė bokšto konstrukcija, ant jos užkeltas 7 m plieninis pagrindinis bažnyčios kryžius. 2023 gegužės mėnesį sumontuota pastato konstrukcinė metalo ir medžio dalis. Vėliau pastatas apdengtas daugiasluoksnėmis plokštėmis, sudėti langai, durys.

Bažnyčios statytojo, parapijos klebono Karolio Petravičiaus iniciatyvaVydmantų parapijos klebonas: „Statysime kad ir 200 metų, bet kūrinį“ (1) ve.lt 2023-05-21 buvo kuriamas ypatingas gintarinis altorius. Tūkstančių žmonių dovanoto surinkto gintaro gabalėlius, papuošalus, kitus dirbinius numatyta išlydyti ir iš jo pagaminti altoriaus stalą, liudijantį pasaulio žmonių vienybę dėl bendro tikslo.

Per šv. Kalėdų šventes 2025 m. parapijos tikintiesiems pirmąkart atvertas statomos bažnyčios vidus, kur spėta išlieti betonines grindis. Surengta tautodailininko Virgilijaus Vaičiūno darbų paroda, įrengta prakartėlė, laikinas altorius.Pravers Vydmantų bažnyčios duris pajurionaujienos.com 2025-12-23

 Architektūra 

Vydmantų bažnyčia – antras A. Šeiboko projektuotas sakralinis objektas.Architektas Alvydas Šeibokas: „Bažnyčia pakeis Vydmantų miestelį“ svyturiolaikrastis.lt 2020-07-11 Buvusiame tuščiame lauke prie plento iškyla trijų pastatų kompozicija iš bažnyčios, parapijos namų ir klebonijos. Suformuotas savitas vidinis kiemas, kuriame parapijiečiams bus galima turiningai praleisti laiką.

Bažnyčios bendras plotas siekia 275 kv. m, aukštis – 15,60 m, varpinės bokšto aukštis – 23,20 m.  Atsisakyta atskirai stovinčio tradicinio bokšto ir tradicinės varpinės, kuriuos pakeičia dviejų iškeltų rankų kompozicija, stilizuota iki minimalizmo. Centre, po kryžiumi pakabintas varpas. Pastatui pasirinktos natūralaus skalūno čerpės. Tamsi išorės spalva kontrastuoja su daug šviesesniu interjeru. Visas vidus numatytas iš klijuoto medžio, vidaus apdaila – medinių lentelių. Gintarinio altoriaus sienai numatytas 15 m aukščio Dievo Gailestingumo paveikslas.

 Šaltiniai 

 Nuorodos 

 Vydmantų šv. Jono Krikštytojo parapija (dekanato inf.)

Kategorija:Kretingos rajono bažnyčios
Kategorija:Vydmantai